16.6.2023
DA
Den Europæiske Unions Tidende
L 155/19
KOMMISSIONENS GENNEMFØRELSESFORORDNING (EU) 2023/1171 af 15. juni 2023 om ændring gennemførelsesforordning (EU) 2018/982 og (EU) 2021/2097 om kombineret anvendelse af et præparat af benzoesyre, calciumformiat og fumarsyre med andre tilsætningsstoffer, der indeholder benzoesyre, myresyre, fumarsyre og kilder til disse produkter eller salte af disse produkter (indehaver af godkendelsen Novus Europe NV) (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr.
1831/2003 af 22. september 2003 om fodertilsæt­ ningsstoffer (1), særlig artikel 9, stk.
2, og ud fra følgende betragtninger: (1)
Ved Kommissionens gennemførelsesforordning (EU) 2018/982 (2) og (EU) 2021/2097 (3) blev der givet godkendelse til at anvende et præparat af benzoesyre, calciumformiat og fumarsyre som fodertilsætningsstof til slagtekyllinger, hønniker, slagtekalkuner og kalkuner opdrættet til avl i en periode på 10 år.
(2)
Det fremgår af bilagene til gennemførelsesforordning (EU) 2018/982 og (EU) 2021/2097 i kolonnen »Andre bestemmelser«, at tilsætningsstoffet ikke må blandes med andre kilder til benzoesyre eller benzoater, til calciumformiat eller formiater og til fumarsyre.
Det er for at undgå at overskride maksimumsdosis ved at anvende andre tilsætningsstoffer, der indeholder disse stoffer eller kilder dertil.
(3)
Begrænsningen er berettiget hvad angår benzoesyre og benzoater, eftersom tilsætningsstoffet i sammensætningen indeholder en stor mængde benzoesyre, men er ikke berettiget for de øvrige stoffer, calciumformiat, formiater og fumarsyre, eftersom tilsætningsstoffet indeholder meget små mængder calciumformiat og fumarsyre.
For at sikre proportionalitet bør forbuddet mod at kombinere med andre tilsætningsstoffer kun gælde andre tilsætningsstoffer, der indeholder benzoesyre og benzoater.
Det bør tillades at kombinere dette tilsætningsstof med andre tilsætningsstoffer, der indeholder myresyre, formiater, fumarsyre og fumarater, forudsat at indholdet i fuldfoder ikke overskrider et niveau på 10 000 mg/kg for myresyre og 20 000 mg/kg for fumarsyre hvad angår slagtekyllinger, hønniker, slagtekalkuner og kalkuner opdrættet til avl.
I de tilfælde, hvor tilsætningsstoffet indeholder salte af myresyre og fumarsyre, bør disse niveauer heller ikke overskrides.
(4)
Formiater (salte af myresyre) er kilder til myresyre og fumarater (salte af fumarsyre) er kilder til fumarsyre.
Det er nødvendigt at harmonisere de eksisterende godkendelser for at sikre, at maksimumsniveauerne af disse syrer og af alle mulige kilder til disse syrer (salte af disse syrer) ikke overskrides.
I gennemførelsesforordning (EU) 2018/982 henviser begrænsningen i kolonnen »Andre bestemmelser« til anvendelsen af præparatet med andre tilsætningsstoffer, der indeholder kilder til calciumformiat, formiat og fumarsyre.
Eftersom calciumformiat allerede er omfattet af udtrykket formiat (salte af myresyre) og der kan være andre formiater, der kan være en kilde til myresyre, bør den nye begrænsning finde anvendelse for formiater generelt.
Desuden bør begrænsningen finde anvendelse for fumarsyre og fumarater, da fumarater også kan være en kilde til myresyre.
I gennemførelses­ forordning (EU) 2021/2097 i kolonnen »Andre bestemmelser« henviser begrænsningen til anvendelsen af
(1) EUT L 268 af 18.10.2003, s. 29. (2) Kommissionens gennemførelsesforordning (EU) 2018/982 af 11. juli 2018 vedrørende godkendelse i tilsætningsstofkategorien »zootekniske tilsætningsstoffer« af et præparat af benzoesyre, calciumformiat og fumarsyre som tilsætningsstof til foder til slagtekyllinger og hønniker (indehaver af godkendelsen er Novus Europe N.V.)
(EUT L 176 af 12.7.2018, s. 13).
(3) Kommissionens gennemførelsesforordning (EU) 2021/2097 af 29. november 2021 vedrørende godkendelse af præparatet af benzoesyre, calciumformiat og fumarsyre som tilsætningsstof til foder til slagtekalkuner og kalkuner opdrættet til avl (indehaver af godkendelsen er Novus Europe NV) (EUT L 427 af 30.11.2021, s. 190).